CELEX: 22006D0119
Language: et
Date: 2006-09-22 00:00:00
Title: EMP Ühiskomitee otsus nr 119/2006, 22. september 2006 , millega muudetakse EMP lepingu IX lisa (finantsteenused)

30.11.2006   
            
            
               ET
            
            
               Euroopa Liidu Teataja
            
            
               L 333/44
            
         
      EMP ÜHISKOMITEE OTSUS
   
   nr 119/2006,
   22. september 2006,
   millega muudetakse EMP lepingu IX lisa (Finantsteenused)
   EMP ÜHISKOMITEE,
   võttes arvesse Euroopa Majanduspiirkonna lepingut, mida on muudetud Euroopa Majanduspiirkonna lepingut kohandava protokolliga, edaspidi “leping”, eriti selle artiklit 98,
   ning arvestades järgmist:
   
               (1)
            
            
               Lepingu IX lisa on muudetud EMP Ühiskomitee 7. juuli 2006. aasta otsusega nr 93/2006 (1).
            
         
               (2)
            
            
               Euroopa Parlamendi ja nõukogu 5. aprilli 2006. aasta direktiiv 2006/31/EÜ, millega muudetakse direktiivi 2004/39/EÜ finantsinstrumentide turgude kohta seoses teatavate tähtaegadega (2), tuleb inkorporeerida lepingusse.
            
         
               (3)
            
            
               Direktiiviga 2004/39/EÜ (3), nagu see on inkorporeeritud lepingusse EMP Ühiskomitee 29. aprilli 2005. aasta otsusega nr 65/2005 (4), tunnistatakse alates 30. aprillist 2006 kehtetuks direktiiv 93/22/EMÜ (5).
            
         
               (4)
            
            
               EMP Ühiskomitee otsusega nr 65/2005 tunnistatakse lepingu kohaselt alates 30. aprillist 2006 kehtetuks direktiiv 93/22/EMÜ.
            
         
               (5)
            
            
               Direktiiviga 2006/31/EÜ, millega muudetakse direktiivi 2004/39/EÜ, muudetakse punkti, millega tunnistatakse kehtetuks direktiiv 93/22/EMÜ, ja lükatakse edasi kehtetuks tunnistamise kuupäev, milleks on nüüd 1. november 2007.
            
         
               (6)
            
            
               Direktiiv 93/22/EMÜ tuleb seepärast uuesti inkorporeerida lepingusse.
            
         
               (7)
            
            
               Direktiiv 93/22/EMÜ tunnistatakse lepingu kohaselt alates 1. novembrist 2007 kehtetuks,
            
         ON TEINUD JÄRGMISE OTSUSE:
   Artikkel 1
   Lepingu IX lisa muudetakse järgmiselt:
   
               1.
            
            
               Punkti 30ca (Euroopa Parlamendi ja nõukogu direktiiv 2004/39/EÜ) lisatakse järgmine tekst:
               “;muudetud järgmise õigusaktiga:
               
                           —
                        
                        
                           
                              32006 L 0031: Euroopa Parlamendi ja nõukogu direktiiv 2006/31/EÜ, 5. aprill 2006 (ELT L 114, 27.4.2006, lk 62).”
                        
                     
         
               2.
            
            
               Punkti 30ca (Euroopa Parlamendi ja nõukogu direktiiv 2004/39/EÜ) järele lisatakse järgmine punkt:
               
                           “30caa.
                        
                        
                           
                              393 L 0022: nõukogu direktiiv 93/22/EMÜ, 10. mai 1993, väärtpaberiturul pakutavate investeerimisteenuste kohta (EÜT L 141, 11.6.1993, lk 27), mida on muudetud järgmiste õigusaktidega:
                           
                                       —
                                    
                                    
                                       
                                          395 L 0026: Euroopa Parlamendi ja nõukogu direktiiv 95/26/EÜ, 29. juuni 1995 (EÜT L 168, 18.7.1995, lk 7), mida on muudetud järgmise õigusaktiga:
                                       
                                                   —
                                                
                                                
                                                   
                                                      32002 L 0083: Euroopa Parlamendi ja nõukogu direktiiv 2002/83/EÜ, 5. november 2002 (EÜT L 345, 19.12.2002, lk 1), mida on muudetud järgmise õigusaktiga:
                                                   
                                                               —
                                                            
                                                            
                                                               
                                                                  32004 L 0066: nõukogu direktiiv 2004/66/EÜ, 26. aprill 2004 (ELT L 168, 1.5.2004, lk 35).
                                                            
                                                         
                                             
                                 
                                       —
                                    
                                    
                                       
                                          32000 L 0064: Euroopa Parlamendi ja nõukogu direktiiv 2000/64/EÜ, 7. november 2000 (EÜT L 290, 17.11.2000, lk 27), mida on muudetud järgmise õigusaktiga:
                                       
                                                   —
                                                
                                                
                                                   
                                                      32002 L 0083: Euroopa Parlamendi ja nõukogu direktiiv 2002/83/EÜ, 5. november 2002 (EÜT L 345, 19.12.2002, lk 1), mida on muudetud järgmise õigusaktiga:
                                                   
                                                               —
                                                            
                                                            
                                                               
                                                                  32004 L 0066: nõukogu direktiiv 2004/66/EÜ, 26. aprill 2004 (ELT L 168, 1.5.2004, lk 35).
                                                            
                                                         
                                             
                                 
                                       —
                                    
                                    
                                       
                                          32002 L 0087: Euroopa Parlamendi ja nõukogu direktiiv 2002/87/EÜ, 16. detsember 2002 (EÜT L 35, 11.2.2003, lk 1).
                                    
                                 Käesolevas lepingus loetakse selle direktiivi sätteid järgmises kohanduses:
                           direktiivi artiklis 7 kirjeldatud suhete puhul kolmandate riikide tunnustatud investeerimisühingutega kohaldatakse järgmist:
                           
                                       1.
                                    
                                    
                                       selleks et saavutada maksimaalne ühtsus kolmandate riikide suhtes investeerimisühingute puhul rakendatava korra kohaldamises, vahetavad lepinguosalised teavet vastavalt artikli 7 lõigetes 2 ja 6 kirjeldatule, ning artikli 7 lõigetes 3, 4 ja 5 viidatud küsimustes peetakse konsultatsioone EMP Ühiskomitee tegevuse raames ning vastavalt lepinguosaliste vahel kokku lepitud korrale;
                                    
                                 
                                       2.
                                    
                                    
                                       ühe lepinguosalise pädevate ametiasutuste antud tegevusload investeerimisühingutele, mis on tütarettevõtjad, mida otseselt või kaudselt kontrollivad kolmanda riigi seaduste alusel tegutsevad emaettevõtjad, kehtivad kõigi lepinguosaliste territooriumil vastavalt käesoleva direktiivi sätetele. Kuid,
                                       
                                                   (a)
                                                
                                                
                                                   kui kolmas riik seab arvulised piiranguid EFTA riigi investeerimisühingute asutamisele või kehtestab kõnealuste investeerimisühingute suhtes selliseid piiranguid, mida ta ei kehtesta ühenduse investeerimisühingute puhul, siis tegevusload, mille ühenduse pädevad ametiasutused on andnud investeerimisühingutele, mis on tütarettevõtjad, mida otseselt või kaudselt kontrollivad kolmanda riigi seaduste alusel tegutsevad emaettevõtjad, kehtivad üksnes ühenduse territooriumil, välja arvatud juhul, kui EFTA riik näeb oma jurisdiktsiooni raames ette teisiti;
                                                
                                             
                                                   (b)
                                                
                                                
                                                   kui ühendus on otsustanud, et otsused tegevuslubade kohta, mis on antud investeerimisühingutele, mis on tütarettevõtjad, mida otseselt või kaudselt kontrollivad kolmanda riigi seaduste alusel tegutsevad emaettevõtjad, on piiratud või peatatud, siis kehtivad selliste investeerimisühingute suhtes EFTA riigi pädeva asutuse antud tegevusload üksnes tema jurisdiktsiooni alla kuuluval territooriumil, välja arvatud juhul, kui teine lepinguosaline näeb oma jurisdiktsiooni raames ette teisiti;
                                                
                                             
                                                   (c)
                                                
                                                
                                                   punktides a ja b nimetatud piiranguid ja peatamist ei või kohalda investeerimisühingute või nende tütarettevõtjate suhtes, millele on lepinguosalise territooriumil tegutsemiseks luba juba antud;
                                                
                                             
                                 
                                       3.
                                    
                                    
                                       kui ühendus korraldab läbirääkimised vastavalt artikli 7 lõigetele 4 ja 5 eemärgiga tagada oma investeerimisühingute võrdne kohtlemine ja tegelik turulepääs, püüab ta saavutada EFTA riikide investeerimisühingute võrdset kohtlemist.”
                                    
                                 
                     
         
               3.
            
            
               Punkt 30caa (nõukogu direktiiv 93/22/EMÜ) jäetakse välja alates 1. novembrist 2007.
            
         Artikkel 2
   Direktiivi 2006/31/EÜ islandi- ja norrakeelne tekst, mis avaldatakse Euroopa Liidu Teataja EMP kaasandes, on autentsed.
   Artikkel 3
   Käesolev otsus jõustub 23. septembril 2006 tingimusel, et EMP Ühiskomiteele on esitatud kõik lepingu artikli 103 lõike 1 kohased teated (6).
   Artikkel 4
   Käesolev otsus avaldatakse Euroopa Liidu Teataja EMP osas ja EMP kaasandes.
   
      Brüssel, 22. september 2006.
      
         
            EMP Ühiskomitee nimel
         
         
            eesistuja
         
         Oda Helen SLETNES
         
      
   
   
      (1)  ELT L 289, 19.10.2006, lk 34.
   
      (2)  ELT L 114, 27.4.2006, lk 60.
   
      (3)  ELT L 145, 30.4.2004, lk 1.
   
      (4)  ELT L 239, 15.9.2005, lk 50.
   
      (5)  EÜT L 141, 11.6.1993, lk 27.
   
      (6)  Põhiseadusest tulenevaid nõudeid ei ole nimetatud.